Il-Qrati Svediżi ma laqgħux l-appell għall-irtirar tal-mandat ta’ arrest ta’ Julian Assange. L-awtoritajiet Svediżi kienu ordnaw l-estradizzjoni ta’ Assange fl-2010 biex jinterrogawh dwar allegazzjonijiet ta’ abbuż sesswali u stupru li qed isiru minn żewġ tfajliet fil-konfront tiegħu. Assange, il-moħħ wara l-Wikileaks, jinsab eżiljat fl-Ambaxxata tal-Ekwador f’Londra. Hu qed jallega li jekk imur l-Isvezja se jkun estradit lejn l-Istati Uniti biex jiffaċċja akkużi tal-gvern Amerikan li kkomprometta is-sigurta’ tal-Istati Uniti meta żvela il-kontenut ta’ dokumenti sigrieti fuq il-website Wikileaks.